**Ministru kabineta noteikumu projekta**

**“Grozījumi Ministru kabineta 2010.gada 12.oktobra noteikumos Nr.969 “Kārtība, kādā atlīdzināmi ar komandējumiem saistītie izdevumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts izstrādāts ar mērķi precizēt spēkā esošo regulējumu, lai nepārprotami un atbilstoši piemērotu Eiropas Savienības institūcijas (Eiropas Robežu un krasta apsardzes aģentūras) noteiktos kritērijus un normas aprēķinot darbinieka komandējuma izdevumus, kā arī novērstu interpretācijas iespējas kopsakarā ar Ministru kabineta 2010.gada 12.oktobra noteikumos Nr.969 “Kārtība, kādā atlīdzināmi ar komandējumiem saistītie izdevumi” 30.1punktā iekļauto regulējumu.Projekts precizē kārtību, kādā aprēķina komandējuma izdevumus sakarā ar komandēšanu dalībai Eiropas Robežu un krasta apsardzes aģentūras organizētājos pasākumos un paredz:- svītrot 30.1punktu;- svītrot 2.pielikumu.Vienlaikus ar projektu paredzēts iekļaut komandējuma izdevumu samaksas normas Vatikānā (pēc analoģijas ar komandējuma izdevumu samaksas normām Itālijā).Projekts stāsies spēkā vispārējā kārtībā atbilstoši Oficiālo publikāciju un tiesiskās informācijas likumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas un Ārlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 4.decembrī stājās spēkā Eiropas Parlamenta un Padomes 2019.gada 13.novembra Regula (ES) 2019/1896 par Eiropas Robežu un krasta apsardzi un ar ko atceļ Regulas (ES) Nr. 1052/2013 un (ES) Nr.2016/1624 (turpmāk - Regula Nr.2019/1896), ar kuru izveido Eiropas Robežu un krasta apsardzi, lai nodrošinātu Eiropas integrēto robežu pārvaldību pie ārējām robežām nolūkā efektīvi pārvaldīt minētās robežas, pilnībā ievērojot pamattiesības, un paaugstināt Eiropas Savienības atgriešanas politikas efektivitāti.Atbilstoši Regulas Nr.2019/1896 4.pantam Eiropas Robežu un krasta apsardzi veido dalībvalstu valsts iestādes, kas ir atbildīgas par robežu pārvaldību, tostarp krasta apsardze, ciktāl tā veic robežkontroles uzdevumus, valsts iestādes, kas ir atbildīgas par atgriešanu, un Eiropas Robežu un krasta apsardzes aģentūra (turpmāk – Frontex aģentūra).Regulas Nr.2019/1896 54.pants paredz Eiropas Robežu un krasta apsardzes Pastāvīgā korpusa izveidi, kas sastāv no četrām operacionālo darbinieku (ekspertu) kategorijām. Ar 3.kategorijas personālu saprot dalībvalstu ekspertus, kas ir gatavi tam, lai tiktu nodoti Frontex aģentūras rīcībā īstermiņa izvietošanai kā Pastāvīgā korpusa daļa, savukārt 4.kategorijas personāls ir ātrās reaģēšanas rezerve, kas ietver tos ekspertus no dalībvalstīm, kas ir gatavi izvietošanai ātrās reaģēšanas robežapsardzes pasākumu ietvaros..Pašlaik Latvijas Republikas 3. un 4.kategorijas personālu veido Valsts robežsardzes un Valsts policijas eksperti. Pastāvīgā korpusa personālam tiek pieskaitīts arī tehnisko līdzekļu apkalpes personāls, kurš no Latvijas puses ir izvietots Frontex aģentūras koordinētajos operacionālajos pasākumos.Saskaņā ar Regulas Nr.2019/1896 45.pantu Frontex aģentūra pilnībā sedz izmaksas, kas saistītas ar dalību kopīgajās operācijās, kas dalībvalstīm radušās, nodrošinot 3. un 4.kategorijas personāla pieejamību nolūkā tos izvietot no Pastāvīgā korpusa kā vienības dalībniekus dalībvalstīs un trešās valstīs uz īsu termiņu, vai dalībvalstīs, izmantojot ātrās reaģēšanas rezervi.Frontex aģentūras Valdes 2020.gada 11.oktobra lēmums Nr.31/2020 par Eiropas Robežu un krasta apsardzes Pastāvīgā korpusa 3. un 4.kategorijas operacionālā personāla izvietošanas finansēšanu (turpmāk - Lēmums Nr.31/2020) paredz tā noteikumu piemērošanu Frontex aģentūras koordinētājos operacionālajos pasākumos, kuri tiek finansēti no 2021.gada Frontex aģentūras budžeta līdzekļiem, tas ir sākot ar 2021.gada 27.janvāri (neskaitot ceļā pavadīto laiku uz operacionālās aktivitātes vietu).Saskaņā ar Lēmuma Nr.31/2020 5.pantu dienas likme (*daily rate*) sedz izmaksas, kas saistītas ar 3. un 4.kategorijas personāla vienas dienas izvietojumu (komandējumu). Dienas likme sastāv no divām komponentēm: dienas naudas (*daily subsistence allowance – DSA*) un atlikušajām izmaksām (*remaining costs*).Pie atlikušajām izmaksām attiecas izmitināšanas (naktsmītnes), apdrošināšanas, veselības aprūpes, tostarp psiholoģiskās palīdzības, vakcinācijas, sakaru līdzekļu izmantošanas, ķīmiskās tīrītavas pakalpojumu, vietējā sabiedriskā transporta izmantošanas izdevumi, kā arī citi pamatoti izdevumi un ar tiem saistītas netiešas izmaksas.Dienas likme tiek aprēķināta par katru komandējumā pavadīto nakti (*overnight stay*) Frontex aģentūras koordinētajā operacionālajā pasākumā (ieskaitot ceļā pavadīto laiku) nevis par komandējumā pavadīto dienu skaitu. Piemēram, ar eksperta iesaisti kopīgajā operācijā Grieķijā, operacionālajā periodā 27.01.2021.-24.02.2021. un 2 ceļā pavadītajām dienām (turp/atpakaļ) kopējais komandējuma dienu skaits būs 31 diena, bet komandējumā pavadīto nakts skaits būs 30 (līdz ar to tiek finansētas 30 dienas likmes, kur Grieķijā dienas naudas norma ir 70 EUR, bet atlikušās izmaksas ir 95 EUR. Šajā gadījumā kopējais aprēķins ir: 30 naktis x 70 EUR = 2100 EUR dienas nauda, un atlikušās izmaksas 30 naktis x 95 EUR = 2850 EUR).Dienas likme ir noteikta katrai izvietošanas valstij individuāli (noteikta Lēmuma Nr.31/2020 5.panta tabulā). Ja attiecīga valsts nav norādīta Lēmumā Nr.31/2020, piemērojamā likme ir jābalsta uz Eiropas Komisijas 2002.gada 24.janvāra lēmumā Nr.C(2002) 98 (turpmāk – Eiropas Komisijas lēmums) noteikto likmi, kas pēc analoģijas tiek samazināta par 15 % (piemēram, Lēmuma Nr.31/2020 5.panta tabulā nav iekļauts dienas likmes apmērs komandējumam uz Albāniju. Eiropas Komisijas lēmumā dienas naudas norma Albānijā noteikta 50 EUR apmērā, bet viesnīcas maksas norma 160 EUR apmērā, un piemērojot šai summai 15 % samazinājumu, dienas naudas norma Albānijā ir 43 EUR par vienu komandējumā pavadīto nakti, bet atlikušās izmaksas 136 EUR par vienu komandējumā pavadīto nakti).2020.gadā un iepriekšējos gados Valsts robežsardze un Valsts policija komandējot personālu dalībai Frontex aģentūras koordinētajos operacionālajos pasākumos, vadījās pēc Ministru kabineta 2010.gada 12.oktobra noteikumu Nr.969 „Kārtība, kādā atlīdzināmi ar komandējumiem saistītie izdevumi” (turpmāk – Ministru kabineta noteikumi) 30.1 punkta, kas noteic, ka komandējuma (darba brauciena) izdevumu samaksas normas Eiropas Robežu un krasta apsardzes pasākumu ietvaros nosaka saskaņā ar šo noteikumu 2.pielikumu, ja ārvalstu finanšu palīdzības sniedzējs vai Eiropas Savienības institūcija (šajā gadījumā Frontex aģentūra) atlīdzina attiecīgos izdevumus pilnā apmērā.Lēmumā Nr.31/2020 noteiktās dienas likmju normas atšķiras no Ministru kabineta noteikumu 2.pielikumā paredzētām normām, jo ir samazināta dienas likme (gan dienas naudas normai, gan viesnīcas maksas normai) par 15 %, līdz ar to ar 2021.gada 27.janvāri nav iespējams piemērot Ministru kabineta noteikumu 30.1 punkta un 2.pielikuma nosacījumus, jo Frontex aģentūra neatlīdzina attiecīgos izdevumus pilnā apmērā. Vienlaikus pozīcija „viesnīcas maksas norma” ir aizvietota ar plašāku pozīciju „atlikušās izmaksas” un paplašināts tās tvērums.Pamatojoties uz minēto sākot ar 2021.gada 27.janvāri komandējumu izdevumu aprēķināšanai un atlīdzināšanai, kas saistīti ar Frontex aģentūras koordinētajiem operacionālajiem pasākumiem piemērojams Ministru kabineta noteikumu 30.punkts, kas nosaka, ja ar komandējumu saistītos izdevumus atlīdzina no šim mērķim paredzētajiem ārvalstu finanšu palīdzības līdzekļiem vai Eiropas Savienības institūcijas (šajā gadījumā no Frontex aģentūras) finanšu līdzekļiem un palīdzības sniedzējs vai Eiropas Savienības institūcija ir noteikusi šo līdzekļu izmantošanas kritērijus un normas, tad institūcijas, kas tiek finansētas no budžeta, šīs normas piemēro, aprēķinot darbinieka komandējuma izdevumus. Līdz ar to 2021. operacionālajā gadā aprēķinot un atlīdzinot Frontex aģentūras Pastāvīgā korpusa 3. un 4.kategorijas operacionālā personāla komandējuma izdevumus ir jāpiemēro Ministru kabineta noteikumu 30.punkts un Lēmuma Nr.31/2020 kritērijus un normas.Aprēķinot un atlīdzinot personāla komandējuma izdevumus citos Frontex aģentūras pasākumos (kas nav saistīti ar Pastāvīgā korpusa 3. un 4.kategorijas personāla komandējumiem) ir piemērojams Ministru kabineta noteikumu 30.punkts un Frontex aģentūras Izpilddirektora 2018.gada 6.decembra lēmums Nr. R-ED-2018-143 (pašlaik spēkā esošs) par to izdevumu atlīdzināšanu, kas radušies personām, kuras uzaicinātas apmeklēt FRONTEX aģentūras sanāksmes (konferences, apmācības, darba grupas un citus līdzīgus pasākumus), ar ko nosaka sekojošo izdevumu aprēķināšanas un atlīdzināšanas kritērijus un normas:1. ceļošanas izdevumi: lidmašīnas, vilciena, autobusa, prāmja biļetes, dienesta transportlīdzekļa izmantošana (0,28 EUR/km), nomas transportlīdzekļa izmantošana (55 EUR dienā), papildus ceļojuma apdrošināšana, ja tādu pieprasa pārvadātājs – kopā līdz 1100 EUR vienai personai;
2. izmitināšanas izmaksas: atbilstoši Frontex aģentūras noteiktajai likmei;
3. dienas nauda: atbilstoši Frontex aģentūras noteiktajai likmei, kas iekļauj sevī izdevumus par vietējo sabiedrisko transportu pilsētas administratīvajā teritorijā, sakaru līdzekļu izdevumus, ceļojuma apdrošināšanu nelaimes gadījumiem. Dienas nauda tiek samazināta, ja tiek nodrošinātas pusdienas vai vakariņas par 25% par katru nodrošināto ēdienreizi;
4. dienesta suņa transportēšana - 1100 EUR.

Ievērojot iepriekš minēto Ministru kabineta noteikumu projekts “Grozījumi Ministru kabineta 2010.gada 12.oktobra noteikumos Nr.969 “Kārtība, kādā atlīdzināmi ar komandējumiem saistītie izdevumi”” paredz:- svītrot 30.1punktu;- svītrot 2.pielikumu.- ņemot vērā, ka spēkā esošajā regulējumā nav paredzētas komandējuma izdevumu samaksas normas komandējumiem Vatikānā, paredzēts iekļaut šādas normas:

|  |  |  |  |  |
| --- | --- | --- | --- | --- |
| "87.1 | Vatikāna | 60 | *euro* | 300" |

 |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Ārlietu ministrija. |
| 4. | Cita informācija | Ar projektu tiek paredzēta iespēja tieši piemērot Regulas Nr.2019/1896 45.panta nosacījumus, attiecīgi radot labvēlīgākus nosacījumus komandētajām personālam, nodrošinot lielāku dienas naudas normu, Frontex aģentūras noteikto kritēriju un normu ietvaros. Pretējā gadījumā aprēķinot komandējuma izdevumus sakarā ar komandēšanu dalībai Frontex aģentūras organizētājos pasākumos būtu jāpiemēro Ministru kabineta noteikumu 1.pielikumā noteiktās normas, kas vairākuma gadījumos samazinātu komandētā personāla dienas naudas apjomu. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs komersantus, organizācijas, iestādes un citas institūcijas un viņu darbiniekus, ierēdņus, karavīrus, Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi, valsts drošības iestādes amatpersonas un citas fiziskās personas, kuras ir algas nodokļa maksātājas un kuras dodas komandējumos vai darba braucienos. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs paliek nemainīgs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 7 693 583 | 0 | 7 693 583 | 0 | 7 693 583 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7 693 583 | 0 | 7 693 583 | 0 | 7 693 583 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 7 693 583 | 0 | 7 693 583 | 0 | 7 693 583 | 0 | 0 |
| 2.1. valsts pamatbudžets | 7 693 583 | 0 | 7 693 583 | 0 | 7 693 583 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Saskaņā ar likumu „Par valsts budžetu 2021.gadam” Iekšlietu ministrijai (Valsts robežsardzei) 2021.gadā budžeta apakšprogrammā 67.14.00 “FRONTEX Aģentūras starptautisko operāciju nodrošināšana” plānots finansējums 7 693 583 *euro* apmērā, lai nodrošinātu FRONTEX aģentūras kopīgās operācijas un ilgtermiņa saistības - dalība FRONTEX aģentūras apstiprinātajos projektos un apmācību pasākumos sadarbībā ar dalībvalstīm un trešajām valstīm, tajā skaitā ar komandējumiem saistītajiem izdevumiem (dienas nauda, maksa par viesnīcu, ceļa izdevumi un tml.) 2 858 978 *euro*. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2019.gada 13.novembra Regula (ES) 2019/1896 par Eiropas Robežu un krasta apsardzi un ar ko atceļ Regulas (ES) Nr. 1052/2013 un (ES) Nr.2016/1624 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – norāda informāciju atbilstoši instrukcijas 55.1. apakšpunktam, kas jau tika norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes 2019.gada 13.novembra Regula (ES) 2019/1896 par Eiropas Robežu un krasta apsardzi un ar ko atceļ Regulas (ES) Nr. 1052/2013 un (ES) Nr.2016/1624 45.pants. | Projekta 2. un 4. punkts. | Ieviesta pilnībā, jo tiek paredzēta tieša piemērošana. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektā ietvertais regulējums neierobežo sabiedrības intereses. Ņemot vērā minēto, sabiedrības pārstāvji projekta izstrādes gaitā netika iesaistīti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts pārvaldes institūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami. |
| 3. | Cita informācija | Nav. |

Iesniedzējs: Iekšlietu ministre M.Golubeva

Vīza: valsts sekretārs D.Trofimovs

28.07.2021 08:20

2557

A.Rogozins

67075701; andrejs.rogozins@rs.gov.lv